“APA-Economics” adıçəkilən nəşrin reytinqinə istinadən xəbər verir ki, ötən il daşınmaz əmlakın kirayəsindən ən çox gəlir əldə edən şəxslərin reytinqinə Azərbaycan əsilli iş adamları Zarax İliyev və Qod Nisanov başçılıq edib. Onlara məxsus “Kiyev meydanı” şirkətinin balansında olan əmlakın kirayəsindən 2016-cı ildə 1,27 mlrd. dollar məbləğində gəlir əldə olunub. Şirkət 1,238 mln. kvadratmetr ticarət və 69,3 min kvadratmetr ofis sahəsini kirayə verir. “Kiyev meydanı”na 1550 ədəd otel nömrəsi məxsusdur.